LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 221**

**2021. gada 8. septembrī**

Atklāta sēde, sākas plkst. 10.00, beidzas plkst. 11.20

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Iekšlietu ministrijas Valsts sekretāra vietnieks, Juridiskā departamenta direktors **Vilnis Vītoliņš;**
* Iekšlietu ministrijas Starptautisko tiesību nodaļas juriste **Līva Rudzīte;**
* Saeimas Juridiskā biroja vecākā padomniece **Līvija Millere;**
* Tieslietu ministrijas parlamentārā sekretāre **Ilona Kronberga;**
* Ģenerālprokuratūras Krimināltiesiskā departamenta Īpaši pilnvarotu prokuroru nodaļas prokurore **Evita Šiba**
* Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas biroja priekšnieka vietnieks, pulkvežleitnants **Andris Melkers;**
* Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja priekšnieka vietniece **Iveta Valaine**
* Valsts policijas piedalīsies Galvenās kriminālpolicijas pārvaldes Kriminālizlūkošanas vadības pārvaldes vecākais inspektors **Dmitrijs Vegneris;**
* Latvijas pašvaldību savienības padomniece juridiskajos jautājumos **Vineta Reitere;**
* Rīgas Pašvaldības policijas Profilakses, koordinācijas un statistikas nodaļas priekšnieks **Egīls Vidriks.**

**citas personas:**

**Saeimas Preses dienesta vecākā konsultante Elīna Gulbe**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** tehniskā sekretāre B. Veiskate

**Sēdes veids:** atklāta

Darba kārtība:

**1. Grozījumi Operatīvās darbības likumā (1106/Lp13) 1. lasījums.  
2. Grozījumi Gaisa kuģu pasažieru datu apstrādes likumā (1110/Lp13) 1. lasījums.  
3. Grozījumi Ieroču aprites likumā (1111/Lp13) 1. lasījums.  
4. Grozījums likumā “Par policiju” (1120/Lp13) 1. lasījums.  
5. Grozījumi likumā “Par policiju” (1134/Lp13) 1. lasījums.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību.

1. Grozījumi Operatīvās darbības likumā (1106/Lp13) 1. lasījums.

J. Rancāns dod vārdu likumprojekta autoriem – Iekšlietu ministrijas pārstāvjiem.

**V.Vītoliņš** pamato likumprojekta nepieciešamību. Grozījumi saistīti ar operatīvās darbības eksperimentu – lai noskaidrotu personas subjektīvo pusi. Operatīvā izstrāde bieži jāuzsāk mākslīgi tikai, lai izpildītu formālās prasības.

**E. Šiba** prokuratūra atbalsta šāda veida grozījumus, uzver, ka piedalījās šī likumprojekta izstrādāšanā. Uzsver, ka šis regulējums ir nepieciešams, lai veiksmīgi varētu cīnīties ar noziegumiem “darknetā”.

**L. Millere** vaicā, vai šādi grozījumi, kuri atvieglo operatīvo eksperimentu veikšanu mazāk, nopietnākā stadijā, nekā izriet no likuma, cik lielā mērā ierobežo vai neierobežo šo personu tiesības.

**V. Vītoliņš** uzsver, ka tika vērtēta cilvēktiesību tiesas judikatūra, nav būtiski, kādā procesā operatīvais process tiek veikts, ir būtiski, lai tiek veikt tā uzraudzība – šajā gadījumā prokurors veic šo darbību, kā arī, lai ir nosacījums, pie kādiem apstākļiem vispār drīkst uzsākt operatīvo eksperimentu.

**J. Rancāns** dod vārdu deputātiem.

**M. Možvillo** vaicā, vai šie grozījumi palīdzēs arī attiecībā uz telefona krāpniekiem.

**V. Vītoliņš** apstiprina, ka šie grozījumi palīdzēs ātrāk atklāt šo noziedzīgo nodarījumu.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Operatīvās darbības likumā (1106/Lp13)”** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 7 dienas;

- referents – M. Šteins.

**2. Grozījumi Gaisa kuģu pasažieru datu apstrādes likumā (1110/Lp13) 1. lasījums.**

J. Rancāns dod vārdu likumprojekta autoriem – Iekšlietu ministrijas pārstāvjiem.

**V.Vītoliņš** pamato likumprojekta nepieciešamību. Uzsver, ka nepieciešamība ir saistīta ar Covid-19 pandēmiju. Epidemioloģiskās drošības aspekti prasa konkrētas informācijas ieguvi, diskutējot ar Slimību Profilakses Kontroles Centru (SPKC) par to, kā tiek iegūta informācija Eiropas ietvaros par aizdomīgiem gadījumiem, attiecībā uz kādas personas slimību, kura var izplatīties. Informācija tiek pieprasīta no visām aviokompānijām tajos brīžos, kad persona ir ieradusies Latvijā, ceļojot ar gaisa kuģi. Atvieglojot informācijas iegūšanu SPKC attiecībā uz šādiem gadījumiem, būtu nepieciešamība piekļuve pie gaisa kuģu pasažieru datu reģistra. Tā kā informācija ir sensitīva šajā reģistrā, tā būs jāsašaurina (trīs mēneši), kā arī aprobežotākā formātā (kur persona sēdēja, ar kādu aviokompāniju lidoja u.c.). Lai viss mazāk iejauktos, personas privātajā dzīvē šādi pieprasījumi ir veicami vismazākajā laikā, kurā var.

**E. Šiba** prokuratūrai nav iebildumi.

**L. Millere** vaicā par to, cik ļoti pamatoti ir atteikties no tiesas pēckontroles.

**V Vītoliņš** no tiesiska viedokļa ir jautājums par to, cik būtiska ir iejaukšanās personas privātajā dzīvē. Ja iejaukšanās personas privātajā dzīvē ir atzīta par būtiska, tad tiek pieprasīta neatkarīgas iestādes kontrole un pirms kontrole par iejaukšanās faktu un attiecīgi pirms kontrole ir kā labāka prakse, un judikatūrā arī šis ir apstiprināts. Kā izpaužas būtiska iejaukšanās personas privātajā dzīvē, ir divi aspekti laika ziņā – jo ilgāk valsts iestādes personu novēro, jo iejaukšanās personas privātajā dzīvē ir būtiskāka un datu iegūšanas “dziļuma” aspektā, jo vairāk datus par personas dzīvi valsts iegūst, jo iejaukšanās ir būtiskāka. Samazinot laika sprīdi un samazinot datu dziļumu, Eiropas Savienības tiesa un Cilvēktiesību tiesa vairākkārtīgi ir konstatējusi, ka pirms kontrole nav nepieciešama. Pēckontrole ir paredzēta steidzamos gadījumos šie dati tiek iegūti kāda konkrēta procesa ietvaros, līdz ar to uzraudzība notiek.

**L. Millere** Juridiskais birojs konceptuāli neiebilst, vaicā priekšlikumu termiņam 2 nedēļas.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Gaisa kuģu pasažieru datu apstrādes likumā)” (1110/Lp13** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 2 nedēļas;

- referents – M. Šteins.

**3. Grozījumi Ieroču aprites likumā (1111/Lp13) 1. lasījums.**

J.Rancāns dod vārdu likumprojekta autoriem – Iekšlietu ministrijas pārstāvjiem.

**V.Vītoliņš** pamato likumprojekta nepieciešamību. Grozījumi izstrādāti saistībā ar administratīvā sloga atvieglošanu. Dod vārdu A. Melkeram.

**A. Melkers** pamato, ka nepieciešams atvieglot administratīvo slogu. Uzsver, ka ir nepieciešamība izstrādāt elektronisko digitalizāciju ieroču turētājiem, kamēr šis plāns top, ir nepieciešami grozījumi šajā likumā. Uzver, ka ir mainīta terminoloģija.

**L. Millere** Juridiskais birojs konceptuāli neiebilst.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi Ieroču aprites likumā” (1111/Lp13)** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 2 nedēļas;

- referents – M. Šteins.

**4. Grozījums likumā “Par policiju” (1120/Lp13) 1. lasījums.**

J.Rancāns dod vārdu likumprojekta autoriem – Iekšlietu ministrijas pārstāvjiem.

**V.Vītoliņš** pamato likumprojekta nepieciešamību. Materiāli tehnisko apgādi nosaka Valsts policijas priekšnieks.

**L. Millere** Juridiskais birojs konceptuāli neiebilst.

**J. Rancāns** dod vārdu deputātiem.

**R. Bergmanis** vaicā par to, kāpēc policijas priekšnieks jau agrāk nebija noteikts šajā normā.

**V. Vītoliņš** pamato šādu iespējamo problemātiku saistībā ar to, ka iespējams pārāk daudz bija vēlme precīzi visu noregulēt.

**L. Millere** Juridiskais birojs konceptuāli neiebilst.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījums likumā “Par policiju”” (1120/Lp13)** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 1 nedēļa;

- referents – M. Šteins.

**5. Grozījumi likumā “Par policiju” (1134/Lp13) 1. lasījums.**

J.Rancāns dod vārdu likumprojekta autoriem – Iekšlietu ministrijas pārstāvjiem.

**V.Vītoliņš** pamato likumprojekta nepieciešamību. Tas ir saistīts ar tehnisko darbību, sadarbspējai šis ir ļoti nepieciešams. Paredzēts atvieglot mehānismu saistībā ar personu nošķiršanu vardarbības gadījumos.

**L. Millere** vaicā par to, cik bieži sanāk šādi gadījumi, kad ir jānošķir cietušais no vardarbības veicēja.

**I. Valaine** Valstspolicijas amatpersonas ir sagatavojušas aptuveni 1800 ziņojumus, kuri ir nosūtīti sociālajam dienestam**.** Valsts policijas amatpersonu lēmumi par nošķiršanu - 265.

**L. Millere** Juridiskais birojs konceptuāli neiebilst.

**J. Rancāns** dod vārdu deputātiem.

**M Možvillo** jautā par specifisku projektu.

**I. Valaine** apstiprina, ka projekta ietvaru rezultātā tika veikti grozījumi Ministru Kabineta noteikumos.

**E Vidriks** papildina I. Valaines sacīto par cietušā nošķiršanu no agresora.

J. Rancāns Aicina deputātus atbalstīt likumprojektu 1.lasījumā.

*Komisija vienbalsīgi nolemj atbalstīt likumprojektu.*

**LĒMUMS:**

**-** konceptuāliatbalstīt likumprojektu **“Grozījumi likumā “Par policiju”” (1134/Lp13)** unvirzīt to izskatīšanai Saeimas sēdē pirmajā lasījumā;

- lūgt noteikt priekšlikumu iesniegšanas termiņu – 1 nedēļa;

- referents – M. Šteins.

**J. Rancāns** vaicā, vai deputātiem ir, kas sakāms pie “Dažādi”.

**R. Bergmanis** vaicā par to, kā notiks turpmākās sēdes.

**J. Rancāns** uzsver, ka paaugstinoties Covid-19 izplatībai, uzskata, ka varēs veidot hibrīdsēdes. Deputāti uz vietas var atrasties, taču uzaicinātie turpinās būt attālināti.

**I. Klementjevs** uzsver nepieciešamību pēc sēdēm uz vietas.

**J. Rancāns** pamato atkārtoti, kāpēc sēdes klātienē nebūtu pašlaik veiksmīgs modelis.

**J.Rancāns** slēdz sēdi.

Sēde pabeigta plkst. 11.20.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore